wickkiey/tamil-wikipedia-chunked huggingface dataset:
# டெட் வெய்ன்ரைட்

**டெட் வெய்ன்ரைட்** (*Ted Wainwright*, பிறப்பு: ஏப்ரல் 8 1865, இறப்பு: அக்டோபர் 28 1919), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 391 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1893 - 1898 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பீட்டர் வாக்கர்

**பீட்டர் வாக்கர்** (*Peter Walker*, பிறப்பு: பெப்ரவரி 17 1936), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 469 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1960 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எனிட் பேக்வெல்

**எனிட் பேக்வெல்** (*Enid Bakewell*, பிறப்பு: திசம்பர் 16 1940), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் 12 தேர்வுத் துடுப்பாட்டப் போட்டிகளிலும், 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1968 - 1979 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சிரில் வால்டர்சு

**சிரில் வால்டர்சு** (*Cyril Walters*, பிறப்பு: ஆகத்து 28 1905, இறப்பு: திசம்பர் 23 1992), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் , 245 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1933 - 1934 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அலன் வார்ட்

**அலன் வார்ட்** (*Alan Ward*, பிறப்பு: ஆகத்து 10, 1947) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும் , 163 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1969 - 1976 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அல்பர்ட் வார்ட்

**அல்பர்ட் வார்ட்** (*Albert Ward*, பிறப்பு: நவம்பர் 21 1865, இறப்பு: சனவரி 6 1939) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஏழு தேர்வுத் துடுப்பாட்டப் போட்டிகளிலும் ,385 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1893 - 1895 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இயன் வார்ட்

**இயன் வார்ட்** (*Ian Ward*, பிறப்பு: செப்டம்பர் 30 1972), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும் , 138 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 2001 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜானி வார்டில்

**ஜானி வார்டில்** (*Johnny Wardle*, பிறப்பு: சனவரி 8 1923, இறப்பு: சூலை 23 1985), இங்கிலாந்து அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டிகளிலும் , 412 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 -1952 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கரோலின் அட்கின்ஸ்

**கரோலின் அட்கின்ஸ்** (*Caroline Atkins*, பிறப்பு: சனவரி 13 1981), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், 40 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001 - 2008 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# லைசின்

**லைசின்** (Lysine) [குறுக்கம்: Lys (அ) K] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HO<sub>2</sub>CCH(NH<sub>2</sub>)(CH<sub>2</sub>)<sub>4</sub>NH<sub>2</sub>. இது ஒரு **அத்தியாவசிய அமினோ அமிலமாகும்**. இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: AAA மற்றும் AAG. லைசின் காரத்தன்மைக் கொண்டதாகும். லைசினில் உள்ள ε-அமினோ தொகுதியானது பரவலாக ஹைட்ரசன் பிணைப்பிலும், வினையூக்கத்தில் பொது காரமாகவும் பங்கேற்கிறது.
# ஆர்ஜினின்

**ஆர்ஜினின்** (*Arginine*) [குறுக்கம்: Arg (அ) R] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: H<sub>2</sub>N-C(=NH)-NH-[CH<sub>2</sub>]<sub>3</sub>-CH(NH<sub>2</sub>)-COOH. இது ஒரு கட்டுப்பாட்டிற்குட்பட்ட (அ) அரைகுறையான அத்தியாவசிய அமினோ அமிலமாகும். இது மனிதரின் வளரும் நிலை (அ) உடல்நலத்தினைப்பொருத்ததாகும். இதன் குறிமுறையன்கள்: CGU, CGC, CGA, CGG, AGA மற்றும் AGG.
# வாலின்

**வாலின்** (Valine) [குறுக்கம்: Val (அ) V] என்னும் அமினோ அமிலம் ஒரு கிளைத்தொடரி ஆல்ஃபா- அமினோ அமிலமாகும். இதனுடைய வாய்பாடு: HO<sub>2</sub>CCH(NH<sub>2</sub>)CH(CH<sub>3</sub>)<sub>2</sub>. இது ஒரு **அத்தியாவசிய அமினோ அமிலமாகும்**. இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: GUU, GUC, GUA மற்றும் GUG. இது மின் முனைவற்ற அமினோ அமிலமாகும். இந்த அமினோ அமிலம், வலேரியன் என்னும் தாவரத்திலிருந்து இப்பெயரைப்பெற்றுள்ளது. அரிவாளணு இரத்தசோகை நோயில் (sickle cell anemia; SCA) இரத்தப் புரதத்தில் (ஈமோகுளோபின்) உள்ள நீர்நாடுதிறன் கொண்ட குளுடாமிக் அமிலத்தினை நீர் தவிர்க்கும் வாலின் அமினோ அமிலம் பதிலீடு செய்வதால் இரத்தப் புரதம் சரியாக மடங்குவதில்லை.
# காமினி ஜயவிக்கிரம பெரேரா

**மல்லவாராச்சிகே காமினி ஜெயவிக்கிரம பெரேரா** (*Mallawaarachchige Gamini Jayawickrama Perera*, சிங்களம்: ගාමිණී ජයවික්රම පෙරේරා;
பிறப்பு: சனவரி 29, 1941 - பெப்ரவரி 17, 2024), பொதுவாக **காமினி ஜெயவிக்கிரம பெரேரா** (*Gamini Jayawickrama Perera*), இலங்கை அரசியல்வாதி ஆவார். இவர் 1994 முதல் 2020 வரை குருநாகல் மாவட்டத்தின் ஐக்கிய தேசியக் கட்சி உறுப்பினராக இருந்த அவர், 1977 முதல் 1989 வரை தேசிய அரசுப் பேரவையில் கட்டுகம்பொல தொகுதியைப் பிரதிநிதித்துவப்படுத்தினார். பெரேரா, புத்தசாசன அமைச்சர், வயம்ப (வடமேற்கு) அபிவிருத்தி அமைச்சர், நிலையான அபிவிருத்தி மற்றும் வனவிலங்கு அமைச்சர், உணவு பாதுகாப்பு அமைச்சர் மற்றும் நீர்ப்பாசனம் மற்றும் நீர் மேலாண்மை அமைச்சர் உட்பட பல்வேறு இலங்கை அரசாங்கங்களில் பல அமைச்சரவை பதவிகளை வகித்துள்ளார். பெரேரா வடமேற்கு மாகாணத்தின் முதலமைச்சராகவும் வடமேற்கு மாகாண சபையில் பிரதிநிதித்துவப்படுத்துவதற்காகவும் நாடாளுமன்றத்தை விட்டு வெளியேறினார். அவர் ஏப்ரல் 2016 இல் ஆசியா மற்றும் பசிபிக்கிற்கான ஐக்கிய நாடுகளின் பொருளாதார மற்றும் சமூக ஆணையத்தின் தலைவராக சர்வதேச அளவில் பணியாற்றினார்.  
பெரேரா 17 பெப்ரவரி 2024 அன்று தனது 83வது வயதில் குருநாகலில் உள்ள அவரது இல்லத்தில் காலமானார். அவர் இறக்கும் போது சில காலமாக கடுமையான நோய்வாய்ப்பட்டிருந்தார்.
# எம். ஜோசப் மைக்கல் பெரேரா

** எம். ஜோசப் மைக்கல் பெரேரா** (*M. Joseph Michael Perera*, பிறப்பு: செப்டம்பர் 15 1941), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் தெரிவு செய்யப்பட்ட தேசிய பட்டியல் உறுப்பினர். சுதந்திர இலங்கையின் 7வது நாடாளுமன்றம் (1970), சுதந்திர இலங்கையின் 8வது நாடாளுமன்றம் (1977), சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# எம். ஜோசப் மைக்கல் பெரேரா

## வாழ்க்கைக் குறிப்பு

கமமெத ரோட், துடெல்ல, ஜா-எலயில் வசிக்கும் இவர் ரோமன் கத்தோலிக்க மதத்தைச் சேர்ந்தவர்,
- எம். ஜோசப் மைக்கல் பெரேரா
# டிலான் பெரேரா

** டிலான் பெரேரா** (*Dilan Perera*, பிறப்பு: ஏப்ரல் 19 1962), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் பதுளை மாவட்டத்திலிருந்து மக்களால் தெரிவு செய்யப்பட்ட உறுப்பினர். வெளிநாட்டு வேலைவாய்ப்பு மற்றும் நலன்புரிச் சேவைகள் அமைச்சர். ஒரு சட்டத்தரணியும் கூட. சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# டிலான் பெரேரா

## வாழ்க்கைக் குறிப்பு

30, பண்டாரநாயக்கா மாவத்தை, பதுளையில் வசிக்கும் இவர் பௌத்த மதத்தைச் சேர்ந்தவர்,
- டிலான் பெரேரா
# நியோமல் பெரேரா

** நியோமல் பெரேரா** (*Neomal Perera*, பிறப்பு: மே 7 1965), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் புத்தளம் மாவட்டத்திலிருந்து மக்களால் தெரிவு செய்யப்பட்ட உறுப்பினர். வெளி விவகார பிரதி அமைச்சர். கம்பனி முகாமையாளர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# நியோமல் பெரேரா

## வாழ்க்கைக் குறிப்பு

3/3, ரொக்வூட் பிளேஸ், கொழும்பு 07 இல் வசிக்கும் இவர் ரோமன் கத்தோலிக்க மதத்தைச் சேர்ந்தவர்,
- நியோமல் பெரேரா
# பிளிக்ஸ் பெரேரா

** பிளிக்ஸ் பெரேரா** (*Felix Perera*, பிறப்பு: ஆகத்து 19 1945), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் கம்பஹா மாவட்டத்திலிருந்து மக்களால் தெரிவு செய்யப்பட்ட உறுப்பினர். சமூக சேவைகள் அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# பிளிக்ஸ் பெரேரா

## வாழ்க்கைக் குறிப்பு

25, நீர்கொழும்பு வீதி, துடெல்ல, ஜா-எல யில் வசிக்கும் இவர் ரோமன் கத்தோலிக்க மதத்தைச் சேர்ந்தவர்,
- பிளிக்ஸ் பெரேரா
# சுசில் பிரேமஜயந்த

** ஏ. டி. சுசில் பிரேமஜயந்த** (*Susil Premajayantha*, பிறப்பு: சனவரி 10 1955), இலங்கை அரசியல்வாதி. இவர் 1993இல் மேல் மாகாண சபைக்குத் தெரிவுசெய்யப்பட்டு 1995இல் மேல் மாகாண முதலமைச்சரானார். இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். பெற்றோலியத் துறை அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று தொழில்நுட்பத் துறை அமைச்சராக நியமிக்கப்பட்டார்.
# சுசில் பிரேமஜயந்த

## வாழ்க்கைக் குறிப்பு

123/1, புகையிரத வீதி, கங்கொடவில, நுகேகொடையில் வசிக்கும் இவர் பௌத்த மதத்தைச் சேர்ந்தவர், ஒரு சட்டத்தரணியும் கூட.  
- ஏ. டி. சுசில் பிரேம்ஜயந்த
# லெஸ்லி கிளிஃப்பர்ட்

**லெஸ்லி கிளிஃப்பர்ட்** (*Lesley Clifford*, பிறப்பு: சனவரி 19 1937, இறப்பு: மே 16 1979), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1966 - 1973 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஆட்ரி காலின்ஸ்

**ஒட்ரி கொலின்ஸ்** (*Audrey Collins*, பிறப்பு: ஏப்ரல் 14 1915, இறப்பு: பிப்ரவரி 14 2010), இங்கிலாந்துபெண்கள் தேர்வுத் துடுப்பாட்ட அணியின் உறுப்பினர் ஆவார். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1937 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# செய்தியாளர்

நாளிதழ்கள், பருவ இதழ்கள் மற்றும் தொலைக்காட்சி ஊடகங்கள் போன்றவைகளுக்குச் செய்திகளைச் சேகரித்துத் தொகுத்துத் தரும் பணிகளைச் செய்பவர்கள் **செய்தியாளர்**, **நிருபர்** அல்லது **பத்திரிக்கையாளர்** (*journalist*) எனப்படுகிறார்கள். செய்தி நிறுவனங்கள் இத்தகைய நிருபர்களை பல்வேறு இடங்களில் பணி நிமித்தம் செய்து உடனடியாக செய்திகளை சேகரித்து தங்களது ஊடகங்களின் (media) மூலம் மக்களுக்கு கொண்டு செல்வார்கள். இவர்கள் நேர்காணல், கவனித்தல், ஆய்வுசெய்தல் மூலம் செய்திகளைச் சேகரிப்பார்கள்.  
தேர்ந்த செய்தியாளர்களாவதற்கு உலகில் பல்வேறு நாடுகளிலும் பட்டப்படிப்புகளும் பட்டயப்படிப்புகளும் உள்ளன.
# செய்தியாளர்

## செய்தியாளர் வகைகள்

செய்தியாளர்களை அவர்கள் பணியின் இயல்பு, பணியமைப்பு, தொழில் திறன் ஆகிய மூன்று பிரிவுகளின் கீழ் வகைப்படுத்தலாம்.
# செய்தியாளர்

## செய்தியாளர் வகைகள்

### இயல்பு வகைகள்

செய்தியாளர்கள் செய்யும் பணியின் இயல்பை ஒட்டி அவர்களை 4 வகையாகப் பிரிக்கலாம்.  
1. நகரச் செய்தியாளர் - செய்தித்தாள்/தொலைக்காட்சி ஊடகம் அமைந்துள்ள ஊரிலுள்ள செய்திகளைத் திரட்டும் செய்தியாளர். இவர்களை உள்ளூர் செய்தியாளர் என்றும் அழைப்பதுண்டு.
1. நகர்ப்புறச் செய்தியாளர் - மாநிலத்திலுள்ள மாவட்டத் தலைநகரிலிருந்து செய்திகளைச் சேகரித்து அனுப்பும் செய்தியாளர்.
1. தேசியச் செய்தியாளர் - நாட்டிலுள்ள மாநிலத் தலைநகரிலிருந்து செய்திகளைச் சேகரித்து அனுப்பும் செய்தியாளர்.
1. வெளிநாட்டுச் செய்தியாளர் - வெளிநாடுகளில் தங்கி உலகச் செய்திகளைச் சேகரித்து அனுப்பும் செய்தியாளர்.
# செய்தியாளர்

## செய்தியாளர் வகைகள்

### பணி வகைகள்

செய்தியாளர்கள் பணியை வைத்தும் அவர்களை 4 வகையாகப் பிரிக்கலாம்.  
1. பகுதிநேரச் செய்தியாளர் (Reporter) - செய்தித்தாள்/தொலைக்காட்சி ஊடகத்தின் நேரடிப் பணியாளராக இல்லாது, அனுப்புகின்ற செய்திகளுக்கேற்ப பணம் பெற்றுக் கொள்பவர்.
1. செய்தியாளர் (Correspondent) - செய்தித்தாள்/தொலைக்காட்சி ஊடகத்தின் முழு நேரப் பணியாளராக இருந்து கொண்டு செய்திகளைத் திரட்டித் தருபவர்.
1. மன்றச் செய்தியாளர் (Lobby Correspondent) - நாடாளுமன்றம், சட்டமன்றம் போன்றவற்றின் நடவடிக்கைகளைக் கொண்ட செய்திகளை அளிப்பவர்.
1. சிறப்புச் செய்தியாளர் (Special Correspondent) - ஒரு குறிப்பிட்ட நிகழ்வையோ அல்லது வெளிநாடு செல்லும் தலைவர்களைத் தொடர்ந்து அது குறித்த செய்திகளைத் திரட்டித் தருபவர்.
# செய்தியாளர்

## செய்தியாளர் வகைகள்

### தொழில் திறன் வகைகள்

செய்தியாளர்கள் தொழில் திறனை வைத்து அவர்களை 3 வகையாகப் பிரிக்கலாம்.  
1. செய்தியாளர் (Reporter) - பார்ப்பதை அப்படியே எழுதுபவர்.
1. விளக்கச் செய்தியாளர் (Interpretative Reporter) - பார்ப்பதுடன் தான் ஊகித்துணர்வதையும் சேர்த்துத் தருபவர்.
1. செய்தி வல்லுநர் (Expert Reporter) - பார்க்காதவற்றைக் கூட அதன் பொருள் இதுதானென்று தீர்மானித்து சிறப்பாகத் தருபவர்.
# செய்தியாளர்

## செய்தியாளருக்கான பண்புகள்

செய்தியாளர் சிறந்த செய்தியாளராகத் திகழ வேண்டுமானால் அவரிடம் கீழ்காணும் தகுதிகள்/பண்புகள் இருக்க வேண்டும்.  
1. செய்தி மோப்பத் திறன்
1. நல்ல கல்வியறிவு
1. சரியாகத் தருதல்
1. விரைந்து செயல்படல்
1. நடுநிலை நோக்கு
1. செய்தி திரட்டும் திறன்
1. பொறுமையும் முயற்சியும்
1. சொந்த முறை
1. நல்ல தொடர்புகள்
1. நம்பிக்கையைக் கட்டிக் காத்தல்
1. நேர்மை
1. கையூட்டுப் பெறாமை
1. செயல் திறன்
1. ஏற்கும் ஆற்றல்
1. தன்னம்பிக்கை
1. இனிய ஆளுமை
1. தெளிவாகக் கூறும் ஆற்றல்
1. மரபுகளைப் பற்றிய அறிவு
1. சட்டத் தெளிவு
# செய்தியாளர்

## செய்தியாளரின் கருவிகள்

ஒவ்வொரு தொழிலையும் திறமையாகச் செயல்படுத்த அதற்கென சில கருவிகள் தேவைப்படுகிறது. செய்தியாளருக்கும் அது போன்று சில கருவிகள் தேவையாக உள்ளது.  
1. மொழியறிவு
1. தட்டெழுத்துப் பயிற்சி
1. சுருக்கெழுத்துப் பயிற்சி
1. குறிப்பேடு, எழுது பொருள்கள்
1. தகவல் கோப்பு
1. எதிர்கால நாட்குறிப்பு
1. இணையம் பயன்படுத்தும் திறன்
# செய்தியாளர்

## தமிழ்நாட்டில் செய்தியாளருக்கான சலுகைகள்

தமிழ்நாட்டில், சென்னையிலுள்ள தமிழ்நாடு அரசு செய்தி மற்றும் மக்கள் தொடர்புத்துறை இயக்குநர் அவர்களால் ஒவ்வொரு பத்திரிகை நிறுவனத்திற்கும் 2 செய்தியாளர்கள், 1 புகைப்படக்காரர், ஒவ்வொரு தனியார் தொலைக்காட்சி நிறுவனத்திற்கும் 2 செய்தியாளர்கள், 2 ஒளிப்பதிவாளர்கள் , 2 ஒளிப்பதிவு உதவியாளர்கள் ஆகியோர்களுக்கு செய்தியாளர் அட்டைகளை அளிக்கிறது.  
சென்னையில் ஒரு நாளிதழுக்கு 9 செய்தியாளர்கள், 2 புகைப்படக்காரர்கள் மற்றும் பிற மாவட்டங்களில் 2 செய்தியாளர்கள், 1 புகைப்படக்காரர் ஆகியோர்களுக்கு பத்திரிகையாளர் அங்கீகார அட்டை அளிக்கப்படுகிறது. இத்திட்டத்தின் கீழ் அங்கீகார அட்டை பெற்ற செய்தியாளர்கள் அரசுப் பேருந்துகளில் இலவசப் பயணம், 50 சதவிகித ரயில் கட்டண சலுகை போன்றவைகளைப் பெற முடியும். மேலும் தமிழ்நாடு வீட்டு வசதி வாரியம் மூலம் அளிக்கப்படும் வீடுகள், வீட்டிற்கான காலிமனைகள் போன்றவைகளை பத்திரிகையாளர்களுக்கான ஒதுக்கீட்டின் கீழ் பெற முடியும்.  
mn:Зүйл (сэтгүүл зүй)
# சாய்னா நேவால்

சூன் 21, 2009ஆம் நாள் ஜாகர்தாவில் நடந்த இந்தோனேசிய ஓப்பன் போட்டியில் தரவரிசையில் முன்னிற்கும் சீனாவின் லின் வாங்கை அதிரடியாக வென்று பட்டத்தைப் பெற்று வரலாறு படைத்தார். இந்த போட்டியை வென்ற முதல் இந்தியப் பெண் இவர்.  
அரியானாவில் இசாரில் பிறந்த சாய்னா, ஐதராபாத்திலேயே மிகப்பெரும்பாலும் வாழ்ந்திருக்கின்றார். அவரது தந்தை முனைவர் அர்வீர் சிங் எண்ணெய்வித்துக்கள் ஆய்வு இயக்ககத்தில் அறிவியலாளராகப் பணிபுரிகிறார். அவரது தந்தையும் அன்னை உசா நெவால் இருவரும் முன்னாள் இறகுப்பந்தாட்ட வீரர்கள்.. அவரது ஆர்வத்திற்கு வித்திட்டு பயிற்சிக்காக பாடுபட்டவர் அவரின் தந்தை. சிறுவயது பயிற்சிக்காக தனது சேமிப்பையும் உழைப்பையும் அவருக்காக செலவிட்டார். 2004ஆம் ஆண்டு பிபிசிஎல் (BPCL) நிறுவனம் அவரை பணிக்கு அமர்த்தியது.
# சாய்னா நேவால்

## சொந்த வாழ்க்கை

டிசம்பர் 142018 இல் இவர் பாருபள்ளி காசியப் எனும் சக வீரரை திருமணம் செய்து கொண்டார்.
# சாய்னா நேவால்

## வெற்றிப்பாதை

| போட்டி | ஆண்டு | முடிவு |  |
| --- | --- | --- | --- |
| செக்கோசுலாவிகியா இளநிலை ஓப்பன் | 2003 | வாகையாளர் |  |
| 2004 காமன்வெல்த் இளைஞர் ஆட்டங்கள் | 2004 |  |  |
| ஆசிய சாடிலைட் இறகுப்பந்தாட்டப் போட்டி | 2005 | வாகையாளர் |  |
| உலக இளநிலை இறகுப்பந்தாட்ட வாகையர் போட்டிகள் | 2006 | இரண்டாம் நிலை |  |
| 2006 காமன்வெல்த் விளையாட்டுகள் | 2006 |  |  |
| பிலிப்பைன் ஓப்பன் | 2006 | வாகையாளர் |  |
| ஆசிய சாடிலைட் இறகுப்பந்தாட்டப் போட்டி | 2006 | வாகையாளர் |  |
| இந்திய தேசிய இறகுப்பந்தாட்டப் போட்டிகள் | 2007 | வாகையாளர் |  |
| தேசிய விளையாட்டுகள் இந்தியா | 2007 |  |  |
| சீன தாய்பெய் ஓப்பன் | 2008 | வாகையாளர் |  |
| இந்திய தேசிய இறகுப்பந்தாட்டப் போட்டிகள் | 2008 | வாகையாளர் |  |
| 2008 காமன்வெல்த் இளைஞர் விளையாட்டுகள் | 2008 |  |  |
| உலக இளநிலை இறகுப்பந்தாட்ட வாகையர் போட்டிகள் | 2008 | வாகையாளர் |  |
| இந்தோனேசிய ஓப்பன் | 2009 | வாகையாளர் |  |
| ஹாங்காங் ஓப்பன் | 2010 | வாகையாளர் | } |
# சாய்னா நேவால்

## ஒலிம்பிக் விளையாட்டுக்களில் சாய்னா

1. 2012ஆம் ஆண்டு, இலண்டன் ஒலிம்பிக் - இறகுப்பந்தாட்டத்தில் ஒலிம்பிக் பதக்கம் பெற்ற முதல் இந்தியர். ஆகஸ்ட் 4, 2012 அன்று நடந்த வெண்கலப்பதக்கத்திற்கான போட்டி நிகழ்வில் வெற்றி பெற்று வெண்கலம் வென்றார்.
:ஒலிம்பிக் போட்டிகளில் இறகுப்பந்தாட்டத்தில் அரையிறுதிப் போட்டிகளை அடைந்த முதல் இந்தியர் என்ற பெருமையையும் பெற்றார். அரையிறுதிப் போட்டியில் சீன வீராங்கனை யிஹன் வங்கை (உலகின் தர வரிசையில் முதலிடம்)' எதிர்த்துப் போராடினார். 13-21, 13-21 என்ற கணக்கில் தோற்கடிக்கப்பட்டார்.  
2. 2008ஆம் ஆண்டு, பெய்ஜிங் ஒலிம்பிக் - இறகுப்பந்தாட்டத்தில் காலிறுதிப் போட்டிகளை அடைந்த முதல் இந்தியப் பெண்.
# சாய்னா நேவால்

## சாதனைகள்

- இறகுப்பந்தாட்டத்தில் ஒலிம்பிக் பதக்கம் பெற்ற முதல் இந்தியர்.
- உலக இளையர் இறகுப்பந்தாட்டப் போட்டியில் வெற்றி பெற்ற முதல் இந்தியப் பெண்.
- சூப்பர் தொடர் போட்டிகளில் வெற்றி பெற்ற முதல் இந்தியர்.
# சாய்னா நேவால்

## விருதுகள்

- ஆகத்து 2009-இல் அருச்சுனா விருது
- சனவரி 2010-இல் பத்ம ஸ்ரீ விருது
- ஆகத்து 2010-இல் ராஜீவ் காந்தி கேல் ரத்னா விருது (தெரிவு செய்யப்பட்டுள்ளார்)
# சாய்னா நேவால்

## முதலிடம்

பெண்கள் ஒற்றையர் பிரிவு இறகுப்பந்தாட்டத் தரவரிசையில் உலக அளவில் சாய்னா நேவால் முதலிடத்தை 2015 ஆம் ஆண்டு பெற்றார்.
# டெக்சுடர் சாக்சன்

**டெக்சுடர் சாக்சன்** *(Dexter Jackson)* அல்லது **"தி ப்ளேடு"** *(The Blade)* என்பவர் புளோரிடாவைச் சேர்ந்த சர்வதேச உடல் கட்டுதல் மற்றும் உடல் கோப்பு சம்மேளனத்தின் *(IFBB)* தொழிற்சார் உடற்கட்டாளர் மற்றும் உலக ஆணழகன் பட்டமான திரு. ஒலிம்பியா (2008) பட்டத்தை வென்றவர் ஆவார். இவர் 1969ஆம் ஆண்டு நவம்பர் திங்கள் 25ஆம் தேதி பிறந்தார்.
# டெக்சுடர் சாக்சன்

## முக்கிய வெற்றிகள்

- 1999 ஆர்னால்ட் முதல்நிலை, 7ஆம் இடம்
- 1999 திரு. ஒலிம்பியா, 9ஆம் இடம்
- 2000 ஆர்னால்ட் முதல்நிலை, 5ஆம் இடம்
- 2000 ஆர்னால்ட் முதல்நிலை, 9ஆம் இடம்
- 2001 ஆர்னால்ட் முதல்நிலை, 5ஆம் இடம்
- 2001 திரு. ஒலிம்பியா, 8ஆம் இடம்
- 2002 ஆர்னால்ட் முதல்நிலை, 3ஆம் இடம்
- 2002 திரு. ஒலிம்பியா, 4ஆம் இடம்
- 2003 ஆர்னால்ட் முதல்நிலை, 4ஆம் இடம்
- 2003 திரு. ஒலிம்பியா, 3ஆம் இடம்
- 2004 ஆர்னால்ட் முதல்நிலை, 3ஆம் இடம்
- 2004 திரு. ஒலிம்பியா, 4ஆம் இடம்
- 2005 ஆர்னால்ட் முதல்நிலை, முதல் இடம்
- 2006 ஆர்னால்ட் முதல்நிலை, முதல் இடம்
- 2006 திரு. ஒலிம்பியா, 4ஆம் இடம்
- 2007 ஆர்னால்ட் முதல்நிலை, 2ஆம் இடம்
- 2007 திரு. ஒலிம்பியா, 3ஆம் இடம்
- 2008 ஆர்னால்ட் முதல்நிலை, முதல் இடம்
- 2008 திரு. ஒலிம்பியா, முதல் இடம்
- 2009 திரு. ஒலிம்பியா, 3ஆம் இடம்
- 2010 ஆர்னால்ட் முதல்நிலை, 4ஆம் இடம்
- 2010 திரு. ஒலிம்பியா, 4ஆம் இடம்
# டெக்சுடர் சாக்சன்

## வெளியிணைப்புகள்

- டெக்சுடர் சாக்சன் இணையதளம்
- டெக்சுடர் சாக்சன் புகைப்படங்கள்
- டெக்சுடர் சாக்சன் புகைப்படங்கள்
# டெக்சுடர் சாக்சன்

## மேலும் பார்க்க

- சே கட்லர்
- ரோனி கோல்மன்
# சாய்னா

**சாய்னா** (பிறப்பு **Chyna** ( **Joan Marie Laurer**;**ஜோன் மேரி லாரர்** ; டிசம்பர் 27, 1969 - ஏப்ரல் 17, 2016) ஒரு அமெரிக்க தொழில்முறை மல்யுத்த வீரர், மாதிரி அழகி, பாலியல் கிளர்ச்சி நடிகை,திரைப்பட நடிகை மற்றும் உடல்கட்டுதல் வீராங்கனை ஆவார் .  
மல்யுத்தம் தவிர சாய்னா விளம்பர மாதிரியாக இருந்துள்ளார். இவர் இரண்டு முறை *பிளேபாய்* இதழின் அட்டைப் படத்தில் தோன்றியுள்ளார், ஏராளமான தொலைக்காட்சி நிகழ்ச்சிகளிலும் திரைப் படங்களிலும் தோன்றினார். இவர் ஒரு பாலியல் சின்னமாக கருதப்பட்டார். 2005 ஆம் ஆண்டில், வி.எச் 1 இன் *தி சர்ரியல் லைப்பில்* இவர் கலந்து கொண்டார். இதன்மூலம் பல தொலைக்காட்சிகளில் மெய்தன்மை நிகழ்ச்சிகளில் கலந்துகொள்ளும் வாய்ப்பினைப் பெற்றார். இதில் *தி சர்ரியல் லைஃப்:* 2007 இல் *ஃபேம் விளையாட்டுக்கள்* மற்றும் 2008 ஆம் ஆண்டில் *டாக்டர் ட்ரூவுடன் பிரபல மறுவாழ்வு* போன்ற நிகழ்வுகள் குறிப்பிடத்தக்கன. சக மல்யுத்த வீரர் சீன் வால்ட்மேனுடனான உறவிற்காகவும் சினா அறியப்பட்டார், அவருடன் 2004 ஆம் ஆண்டில் வணிக ரீதியாக ஒன் நைட் இன் சைனா என வெளியிடப்பட்ட ஒரு செக்ஸ் டேப்பை உருவாக்கினார், இது 2006 ஆம் ஆண்டில் சிறந்த விற்பனையான ஏவிஎன் விருதை வென்றது.
# சாய்னா

## ஆரம்ப கால வாழ்க்கை

லாரர் டிசம்பர் 27, 1969 இல் நியூயார்க்கின் ரோசெஸ்டரில் பிறந்தார். பெற்றோருக்கு இவரே இளைய குழந்தை ஆவார் கேத்தி மற்றும் சோ ஆகிய இரு மூத்த சகோதரிகள் உள்ளனர்னி.  
ஏறக்குறைய நான்கு வயதாக இருந்தபோது அவரது பெற்றோர் விவாகரத்து செய்தனர். பிறகு, லாரருக்கு மூன்று வெவ்வேறு மாற்றாந் தந்தையும் மற்றும் ஒரு மாற்றாந்தாயும் இருந்தனர். பின்னர் இவர் ஏழாம் வகுப்பில் தனது பள்ளியில் பணிபுரிந்த மிகவும் வயதான ஆசிரியர் ஒருவர் பாலியல் பாலியல் ரீதியாக தன்னை முத்தமிட்டதாக கூறினார். தனது தாய் தனது தந்தையுடன் வசிப்பதற்குப் பதிலாக ஒரு போதை மறுவாழ்வு விடுதியில் தங்குமாறு கட்டாயப்படுத்த முயன்றதால் இவர் பதினாறு வயதில் வீட்டை விட்டு வெளியேறினார். அதே ஆண்டில், இவர் சுயமாக வேலை செய்யத் தொடங்கினார். இவர் உயர்நிலைப் பள்ளிக் கல்வியின் இறுதி ஆண்டினை ஸ்பெயினில் முடித்தார்.  
இவர் தம்பா பல்கலைக்கழகத்தில் பயின்றார், 1992 இல் ஸ்பானிஷ் இலக்கியப் பிரிவில் பட்டம் பெற்றார். கல்லூரிக் காலத்தின் போது, இவர் பிரெஞ்சு மற்றும் ஜெர்மன் மொழியையும் பயின்றார் இவர் இரு மொழிகளிலும் சரளமாகப் பேசும் திறன் கொண்டவர் ஆவார். பின்னர் இந்த நேரத்தில் ஒரு விருந்தில் குடித்துவிட்டு இரண்டு ஆண்களால் பாலியல் பலாத்காரம் செய்யப்பட்டதாகக் கூறினார். இவர் ROTC உறுப்பினராகவும் இருந்தார். ஃபெடரல் பீரோ ஆஃப் இன்வெஸ்டிகேஷன் அல்லது போதைப்பொருள் அமலாக்க நிர்வாகத்தில் பணியாற்ற வெளிநாட்டு மொழிகளைக் கற்றுக்கொள்ள விரும்பினார். அதைத் தொடர்ந்து, இவர் அமைதிப் படையில் சேர்ந்து குவாத்தமாலாவுக்கு பணியிடம் பெற்றார்.
# லென் அட்டன்

**லென்** அட்டன் (Len Hutton,12.06.1903, யோர்க்சயர், இங்கிலாந்து - (06.09.1990) முன்னாள் துடுப்பாட்ட வீரர் ஆவார். இங்கிலாந்து அணி சார்பாக 1937 இல் நியூசிலாந்துக்கு எதிராக தன் முதல் ரெஸ்ட் போட்டியை லோர்ட்ஸ் ஆடுகளத்தில் விளையாடிய அட்டன் பெற்ற ஓட்டங்கள் வெறும் 0 மற்றும் 1. அடுத்த போட்டியில் தன் முதல் சத்தைப் பெற்றார். அந்த ஆட்டத்தில் இங்கிலாந்து வெற்றி பெற்றது. 1938 இல் ஓவல் மைதானத்தில் டொன் பிரட்மன் தலைமையிலான அவுஸ்திரேலிய அணிக்கெதிராக 13 மணித்தியாலங்கள் 17 நிமிடங்கள் துடுப்பெடுத்தாடி 364 ஓட்டங்களைப் பெற்றார். பின்னர் மழையால் பாதிக்கப்பட்ட ஆடுகளத்தில் ஆடிய அவுஸ்திரேலியா ஒரு இன்னிங்ஸ் மற்றும் 579 ஓட்டங்களால் தோல்வியடைந்தது. ரெஸ்ட் வரலாற்றில் இன்று வரை மிகப்பெரிய தோல்வி இதுவாகும்.
# லென் அட்டன்

## போரில் காயம்

இரண்டாம் உலக யுத்த காலத்தில் அட்டன் காயமடைந்தார். சத்திரசிகிச்சை காரணமாக அவரது இடது கை வலது கையை விடச் சற்றுக் கட்டையானதாகியது. ஆயினும் போர் முடிந்தபின் அட்டன் மீண்டும் விளையாடத் தொடங்கினார். 1950 இல் ஓவல் மைதானத்தில் மேற்கிந்தியத் தீவுகளிற்கெதிராக ஆட்டமிழக்காமல் 202 ஓட்டங்களைப் பெற்றார். 1952 இல் இந்திய அணி இங்கிலாந்துக்கு சென்ற போது அட்டன் இங்கிலாந்து அணிக்குத் தலைவராக நியமிக்கப்பட்டார். அணித்தலைமைப் பொறுப்பேற்ற முதல் தொழில்முறை வீரர் அட்டன் தான்.  
1958 இல் ஹட்டனுக்கு சேர் பட்டம் வழங்கப்பட்டது.
# லென் அட்டன்

## ஆரம்பகால வாழ்க்கை

அட்டன் ஜூன் 1916, 23 அன்று பிறந்தார். இவர் மொராவியன் சமூகத்தினைச் சேர்ந்த ஹென்றி அட்டன் மற்றும் அவரது மனைவி லில்லி ஆகியோரின் ஐந்து குழந்தைகளில் இளையவர் ஆவார். இவரது குடும்பத்தில் பலர் உள்ளூர் துடுப்பாட்ட வீரர்களாக இருந்ததனால் துடுப்பாட்டத்தின் மீது இவருக்கு ஆர்வம் அதிகமாக இருந்தது. இவர் 1921 முதல் 1930 வரை படித்த லிட்டில்மூர் கவுன்சில் பள்ளியின் விளையாட்டு மைதானத்திலும், ஜூனியராக சேர்ந்த புட்ஸி செயின்ட் லாரன்ஸ் துடுப்பாட்ட சங்கத்திலும் பயிற்சி பெற்றார். தனது 12 ஆவது வயதில், புட்ஸி செயின்ட் லாரன்ஸின் இரண்டாவது அணி சார்பாக தனது முதல் போட்டியில் அறிமுகமானார். யார்க்ஷயர் மற்றும் இங்கிலாந்து துடுப்பாட்ட வீரர் ஹெர்பர்ட் சுட்க்ளிஃப் ஆகியோரைச் சந்திக்க உள்ளூர்வாசிகள் அவரை ஊக்குவித்தனர்.  
பிப்ரவரி 1930 இல் ஹெடிங்லேயில் உள்ள கவுண்டியின் உட்புற பயிற்சி கொட்டகைக்குச் சென்றார். இளம் வீரர்களை மதிப்பிடும், பயிற்றுவிக்கும் முன்னாள் யார்க்ஷயர் துடுப்பாட்ட வீரரான ஜார்ஜ் ஹர்ஸ்ட்,இவர் ஏற்கனவே போதுமான மட்டையாடும் திறனைப் பெற்றிருந்ததாக கருதினார். யார்க்ஷயர் விரைவு வீச்சாளரான பில் போவ்ஸ் இவரின் பந்துவீசும் திறனால் ஈர்க்கப்பட்டார். மேலும், அட்டனின் நுட்பத்தில் உள்ள ஒரு சிறிய குறைபாட்டை சரிசெய்ய உதவினார். தொழில்முறை துடுப்பாட்டத்தில் விளையாட முடிவு செய்த அட்டன், தனது பெற்றோரின் வற்புறுத்தலால் வணிகத்தினையும் கற்றுக் கொண்டார்.1930 ஆம் ஆண்டில், ஆஸ்திரேலிய டான் பிராட்மேன் ஹெடிங்லே துடுப்பாட்ட அரங்கத்தில் நடைபெற்ற ஒரு தேர்வுத் துடுப்பாட்டப் போட்டியில் 334 ரன்கள் எடுத்த போட்டியினை இவரில் நேரில் பார்த்தார். பின்னர் அந்தச் சாதனையினை அவரே முறியடித்தார்.
# லென் அட்டன்

## தனிப்பட்ட வாழ்க்கை

முன்னாள் யார்க்ஷயர் துடுப்பாட்ட வீரர் ஃபிராங்க் டென்னிஸின் சகோதரியான டோரதி மேரி டென்னிஸை, அட்டன் செப்டம்பர் 16, 1939 அன்று ஸ்கார்பாரோவிற்கு அருகிலுள்ள வைகேஹாமில் மணந்தார். டோரதி தனது சகோதரருடன் கலந்து கொண்ட ஒரு பருவகால நடனத்தில் இவர்கள் சந்தித்தனர். இவர்களுக்கு இரண்டு மகன்கள் இருந்தனர். அதில் ரிச்சர்ட், பின்னாளில் 1942 ஆம் ஆண்டில் யார்க்ஷயர் மற்றும் இங்கிலாந்து அணிக்காக துடுப்பாட்ட விளையாடினார்.  
போரின்போதும் அதற்குப் பின்னரும், அட்டன் ஒரு காகித உற்பத்தியாளருக்காக பணியாற்றினார், 1949 ஆம் ஆண்டில் *கிரிக்கெட் இஸ் மை லைஃப்*, நினைவுக் குறிப்புகளைத் தயாரிக்க அட்டன் ஒரு பத்திரிகையாளரும் எழுத்தாளருமான தாமஸ் மல்ட்டுடன் இணைந்து பணிபுரிந்தார். மேலும், அவர் விளையாடும் போது *நியூஸ் ஆஃப் தி வேர்ல்டுக்காக* எழுதினார். துடுப்பாட்டத்தில் இருந்து ஓய்வு பெற்றதைத் தொடர்ந்து, அட்டன் 1961 வரை ஒளிபரப்பில் பணியாற்றினார்,
# சாரா கொல்லியர்

**சாரா கொலயர்** (*Sarah Collyer*, பிறப்பு: அக்டோபர் 3 1980), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஏழு தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1998 - 2003 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஹொலி கொல்வின்

**ஹொலி கொல்வின்** (*Holly Colvin*, பிறப்பு: செப்டம்பர் 7 1989 ), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 42 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2005 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிளேர் கானர்

**கிளேர் கானர்** (*Clare Connor*, பிறப்பு: பெப்ரவரி 1, 1976), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 16 தேர்வுத் துடுப்பாட்டப் போட்டிகளிலும், 93 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜாக்லின் கோர்ட்

**ஜாக்லின் கோர்ட்** (*Jacqueline Court*, பிறப்பு: சனவரி 22 1950), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 17 தேர்வுத் துடுப்பாட்டப் போட்டிகளிலும், 27 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 - 1987 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜோன் டேவிஸ்

**ஜோன் டேவிஸ்** (*Joan Davis*, பிறப்பு: சூன் 2 1911, இறப்பு: 2004), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1957/58 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தொல்காப்பியம் பெயரியல் செய்திகள்

உலகிலுள்ள அனைத்து மொழிகளிலும் பெயர், வினை என்னும் சொல் பாகுபாடு உண்டு. இயற்கைப் பொருள்களுக்கும் செயற்கைப் பொருள்களுக்கும் மொழி பெயரிட்டு வழங்குகிறது. இது பெயர். பெயரின் இயக்கம் வினை.  
தமிழிலுள்ள பெயர்ச் சொற்களை விளக்குவது **பெயரியல்**. இது தொல்காப்பியம் சொல்லதிகாரத்தில் ஐந்தாவது இயல். இதில் சொல்லப்படும் செய்திகள் நூற்பா வரிசையெண் குறிப்புடன் இக்கட்டுரையில் தொகுக்கப்பட்டுள்ளன.
# தொல்காப்பியம் பெயரியல் செய்திகள்

## பொதுச் செய்தி

மொழியிலுள்ள எல்லாச் சொல்லுக்கும் பொருள் உண்டு -1-  
பொருளைத் தெரிவித்தல், சொல்லைத் தெரிவித்தல் ஆகியவை சொல்லின் செயல் -2-
:பொருள் தெரிவித்தல்
::சாத்தன் வந்தான் (பெயர், வினை), அணங்குகொல் (கொல் – இடைச்சொல்), உறுபொருள் கொடுத்தான் (உறு – உரிச்சொல்)
:சொல்லைச் சுட்டல்
::மரப்பெயர்க் கிளவி (பெயர்), செய்து என் கிளவி (வினை), தஞ்சக் கிளவி (இடை), கடி என் கிளவி (உரி)  
சொல்லின் செயலானது தெரிபுவேறு நிலையல், குறிப்பில் தோன்றல் எனப் பொருள்-தோன்று-நிலை இரு வகைப்படும் -3-
:தெரிபு வேறு நிலையல்
::அவன், இவன், சென்றான், வந்தான்
:குறிப்பில் தோன்றல்
::ஒருவர் வந்தார் (ஆணோ, பெண்ணோ), உணவில் உள்ள கல்லைக் கடித்த ஒருவன் ‘கல்லோடு நன்கு சமைத்துள்ளாய்’ என்னும்போது ‘நன்றாகச் சமைக்கவில்லை’ என்னும் பொருள் குறிப்பால் உணர்த்தப்பட்டது.  
சொல்லின் வகைகள்: பெயர், வினை என்று சொல் இரண்டு வகைப்படும் -4-  
அவற்றின் வழியே இடைச்சொல், உரிச்சொல் ஆகியவை தோன்றும் -5-  
உயர்திணைச்சொல், அஃறிணைச்சொல், இருதிணைக்கும் உரிய சொல் –எனப் பெயர்ச்சொல் 3 வகைப்படும் -6-  
இரு திணைக்கு உரிய சொற்கள் 5 பாலில் வரும் -7-
# தொல்காப்பியம் பெயரியல் செய்திகள்

## உயர்திணை

பால் அறிய வந்த உயர்திணைச் சொற்கள் 15 -8-
:1. அவன்,
:2. இவன்,
:3. உவன் – இவை மூன்றும் ஆண்பால்
:4. அவள்,
:5. இவள்,
:6. உவள் – இவை மூன்றும் பெண்பால்
:7. அவர்,
:8. இவர்,
:9. உவர் – இவை மூன்றும் பலர்பால்
:10. யான்,
:11. யாம்,
:12. நாம்
:13. யாவன்,
:14. யாவள்,
:15. யாவர்  
மேலும் 15 சொற்கள் உயர்திணைக்கு உரியவை -9-
:1. ஆண்மகன்,
:2. பெண்மகள்,
:3. பெண்டாட்டி,
:4. நம்பி,
:5. நங்கை,
:6. மகன்,
:7. மகள்,
:8. மாந்தர்,
:9. மக்கள்
:10. ஆடூஉ,
:11. மகடூஉ,
:12. அவ்வாளன், இவ்வாளன், உவ்வாளன்,
:13. அம்மாட்டான், இம்மாட்டான், உம்மாட்டான்,
:14. அப்பெண்டு, இப்பெண்டு, உப்பெண்டு,
:15. பொன்னன்னான், பொன்னன்னாள், பொன்னன்னார் – போன்று வருபவை.  
மேலும் இவை உயர்திணைக்கு உரியவை -10-
:1. எல்லாரும்
:2. எல்லீரும்
:3. பெண்மகன்
மேலும் இவை உயர்திணைக்கு உரியவை -11-
:1. நிலப்பெயர் – அருவாளன், சோழியன்
:2. குடிப்பெயர் – மலையமான், சேரமான்
:3. குழுவின் பெயர் – அவையத்தார்,
:4. வினைப்பெயர் – தச்சன், கொல்லன்
:5. உடைப்பெயர் – அம்பர் கிழான், போரூர் கிழான், வெற்பன், சேர்ப்பன்
:6. பண்புகொள் பெயர் – கரியான், செய்யான்
:7. பல்லோர்க் குறித்த முறைநிலைப் பெயர் – தந்தையர், தாயர்
:8. பல்லோர்க் குறித்த சினைநிலைப் பெயர் – பெருங்காலர், பெருந்தோளர்
:9. பல்லோர்க் குறித்த திணைநிலைப் பெயர் – ஆயர், வேட்டுவர்
:10. கூடிவரு வழக்கின் ஆடியற் பெயர் – பட்டி, கூத்தர்
:11. இன்று இவர் என்னும் எண்ணியல்-பெயர் – இருவர், நால்வர், பதின்மர்  
அன்ன பிற -12-
:ஏனாதி, காவிதி, எட்டி, வாயிலான், வண்ணத்தான், பிறன், பிறள், பிறர், மற்றையான், மற்றையாள், மற்றையார் – தொடக்கத்தன.
# தொல்காப்பியம் பெயரியல் செய்திகள்

## அஃறிணை

பால் அறிய வந்த அஃறிணைப் பெயர்கள் 15 -13-
:அது, இது, உது
:அஃது, இஃது, உஃது
:அவை, இவை, உவை
:அவ், இவ், உவ்
:யாது, யா, யாவை
மேலும் 9 அஃறிணைப் பெயர் -14-
:பல்ல, பல, சில (தம்மை உணர்த்தி நின்றன) -3
:உள்ள, இல்ல (தம்மை உணர்த்தி நின்றன) -2
:வருவ, செல்வ –வினைப்பெயர்க் கிளவி- -1
:கரிது, கரிய -பண்புகொள் பெயர் -1
:ஒன்று, பத்து –எண்ணுக்குறிப் பெயர் -1
:பொன்னன்னது, பொன்னன்ன –ஒப்பினாகிய பெயர் -1 (ஆக மொத்தம் 9)
‘கள்’ளொடு சிவணும் பெயர் பல-அறி சொல்லாக வரும் -15-
:ஆ, நாய், குதிரை, கழுதை, தெங்கு, பலா, மலை, கடல் – தொடக்கத்தன.
::இனத்தைக் குறிக்கும் இவை ஒருமைக்கும், பன்மைக்கும் பொதுவானவை.
::தொல்காப்பியர் இவற்றை ‘இயற்பெயர்’ என்று குறிப்பிடுகிறார்.
::(உரையாசிரியர் இளம்பூரணர் இவற்றைச் ‘சாதிப்பெயர்’ என்று குறிப்பிடுகிறார்)
பல-அறி சொல்
:ஆக்கள், குதிரைகள், மலைகள்
அன்ன பிற -16-
:பிறிது, பிற, மற்றையது, மற்றையவை, பல்லவை, சில்லவை, உள்ளது, இல்லது, உள்ளன, இல்லன –என்னும் தொடக்கத்தன
# தொல்காப்பியம் பெயரியல் செய்திகள்

## அஃறிணை விரவுப்பெயர்

அஃறிணை விரவுப்பெயர் வினையொடு வரும்போது பால் உணர்த்தும் -17-
:ஆ வந்தது, குதிரை வந்தது – ஒருமை
:ஆ வந்தன, குதிரை வந்தன – பன்மை
விரவுப்பெயர் (இரு திணையிலும் வரும் பெயர்) வினையொடு வரும்போதுதான் பால் உணர்த்தும் -18-
:சாத்தன் வந்தான், முடவன் வந்தான் – உயர்திணை
:சாத்தன் வந்தது, முடவன் வந்தது – அஃறிணை
செயல்படுவதாலும் பால் உணரப்படும் -19-
:சாத்தன் யாழ் இசைக்கும்
:சாத்தி சாந்து அரைக்கும்
# தொல்காப்பியம் பெயரியல் செய்திகள்

## பெயர்ச்சொல் வகைப்பாடு

பெயர்ச்சொல் 10 வகை
இயற்பெயர் 4, சினைப்பெயர் 4, முறைப்பெயர் 2 (நூற்பா 20 முதல் 25)  
:ஆண்பெயர், பெண்பெயர், ஒன்றன் பெயர், பலவற்றின் பெயர் என இயற்பெயர் 4 வகை  
:ஆண் சினைப்பெயர், பெண் சினைப்பெயர், ஒன்றன் சினைப்பெயர், பலவற்றின் சினைப்பெயர், எனச் சினைப்பெயர் 4 வகை  
:ஆண் முறைப்பெயர், பெண் முறைப்பெயர் என முறைப்பெயர் 2 வகை
பெண்பெயர் ஒருத்திக்கும், ஒன்றன் சினைப்பெயருக்கும், ஒன்றன் முறைப்பெயருக்கும் பொது -26-
:சாத்தி வந்தாள், சாத்தி வந்தது - இயற்பெயர்
:முடத்தி வந்தாள், முடத்தி வந்தது - சினைப்பெயர்
:முடக்கொற்றி வந்தாள், முடக்கொற்றி வந்தது – ஒன்றன் சினைப்பெயர்
:தாய் வந்தாள், தாய் வந்தது –ஒன்றன் முறைப்பெயர்
என வரும்  
ஆண் பெயர் -27-
:சாத்தன் வந்தான், சாத்தன் வந்தது
:முடவன் வந்தான், முடவன் வந்தது
:முடக்கொற்றன் வந்தான், முடக்கொற்றன் வந்தது
:தந்தை வந்தான், தந்தை வந்தது
என வரும்.  
பன்மைப்பெயர் ஒன்றன்-பாலுக்கும், பலவின்-பாலுக்கும், ஒருவருக்கும் உரிமை பெற்று வரும் -28-
:யானை வந்தது, யானை வந்தன, யானை வந்தான், யானை வந்தாள்
:நெடுங்கழுத்தல் வந்தது, நெடுங்கழுத்தல் வந்தன, நெடுங்கழுத்தல் வந்தான், நெடுங்கழுத்தல் வந்தாள்
:பெருங்கால் யானை வந்தது, பெருங்கால் யானை வந்தன, பெருங்கால் யானை வந்தான், பெருங்கால் யானை வந்தாள்  
ஒருமைச் சுட்டிய பெயர் ஒன்றற்கும், ஒருவர்க்கும் பொருந்தும் -29-
:கோதை வந்தது, கோதை வந்தான், கோதை வந்தாள்
:சொவியிலி வந்தது, செவியிலி வந்தான், செவியிலி வந்தாள்
:நெடும்புற மருதி வந்தது, நெடும்புற மருதி வந்தான், நெடும்புற மருதி வந்தாள்  
தாம் என்பது பன்மைக்கு உரியது -30-
:தாம் வந்தார், தாம் வந்தன  
தான் என்பது ஒருமைக்கு உரியது -31-
:தான் வந்தான், தான் வந்தாள், தான் வந்தது  
எல்லாம் என்பது மூவிடத்துக்கும் உரியது -32-
:எல்லாம் வந்தேம், எல்லாம் வந்தீர், எல்லாம் வந்தார்  
உயர்திணையில் தன்னை உள்ளிட்ட பன்மைக்கே இது உரியது. படர்க்கைப் பனமைக்கு எல்லாம் என்னும் சொல் வரக்கூடாது. -33-
:(ஆனால் இக்காலத்தில் யானையெல்லாம் வந்தன என்று வழங்கிவருகிறோம்)  
நீயிர், நீ என்னும் சொற்களுக்குப் பால் இல்லை -34-
:நீயிர் வந்தீர், நீ வந்தாய்  
நீ ஒருமைக்கு உரியது -35-  
நீயிர் பன்மைக்கு உரியது -36-  
ஒருவர் என்னும் சொல் ஆண்பாலுக்கும், பெண்பாலுக்கும் உரியது -37-  
ஒருவர் என்னும் சொல் தன்மையை உணர்த்துமானால் அப்போது அது பன்மை -38-  
இவற்றையெல்லாம் உன்னிப்பாக முன்னத்தால் உணர்ந்துகொள்ள வேண்டும் -39-  
பெண்மகன் என்னும் சொல் பெண்மகன் வந்தாள் என்று சொல்லப்படும் -40-  
செய்யுளில் ஆன்-ஈறு ஓன்-ஈறு ஆகும் -41-
:வில்லான் – வில்லோன்  
செய்யுளில் இறைச்சிப்பொருளை (கருப்பொருளை)ச் சுட்டும் பெயர் உயர்திணையை உணர்த்தாது -42-
:கடுவன் முதுமகன் கல்லா மூலற்கு
:வதுவை வந்த வன்பறழ்க் குமரி
::இதில் கடுவன், முதுமகன், மூலன், குமரி என்னும் சொற்கள் உயர்திணை அன்று.
::கடுவன் என்பது ஆண் குரங்கையும், மூலன் என்பது பெண்குரங்கையும், குமரி என்பது குரங்குக் குட்டியையும் உணர்த்துகின்றன.
# தொல்காப்பியம் பெயரியல் செய்திகள்

## கருவிநூல்

1. தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
1. தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
1. தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
1. தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
1. தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் மூலம்
1. தொல்காப்பியம் மூலம்
# சார்லட் எட்வர்ட்சு

**சார்லட் எட்வர்ட்சு ** (*Charlotte Edwards *, பிறப்பு: திசம்பர் 17 1979), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 19 தேர்வுத் துடுப்பாட்டப் போட்டிகளிலும், 145 ஒருநாள் பன்னாட்டுத் துடுப்பாட்டப் போட்டிகளிலும், 35 இருபது20 போட்டிகளிலும் கலந்து கொண்டுள்ளார். 1996 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மென்டி கொட்லிமன்

**மென்டி கொட்லிமன்** (*Mandie Godliman*, பிறப்பு: ஏப்ரல் 5 1973), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியிலும், 11 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1968 - 1979 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஈசா குகா

**ஈசா குகா** (*Isa Guha*, பிறப்பு: மே 21 1985), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் ஏழு தேர்வுத் துடுப்பாட்டப் போட்டிகளிலும், 80 ஒருநாள் பன்னாட்டுத் துடுப்பாட்டப் போட்டிகளிலும், 20 இருபது20 போட்டிகளிலும் கலந்து கொண்டுள்ளார். 2002 - 2011 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
இவர் இந்திய வம்சாவளியைச் சேர்ந்தவர். இவரது முன்னோர்கள் சில தலைமுறைகளுக்கு முன், மேற்கு வங்க மாநிலத்திலிருந்து பிரித்தானியாவுக்குக் குடியேறியவர்கள். 5' 1" உயரம் கொண்ட இந்த மிதவேக வீச்சாளர் தற்போது ஐபிஎல் உரையாளராக பணியாற்றி வருகிறார்.
# ஈசா குகா

## சொந்த வாழ்க்கை

செப்டம்பர் 16, 2018 அன்று, குகா தனது நீண்டகால காதலரான பிரிட்டிஷ் இசைக்கலைஞர் ரிச்சர்ட் தாமஸை மணந்தார். ரிச்சர்ட் தாமஸ், பிரதர் & போன்ஸ் இசைக்குழுவின் உறுப்பினர்.
# ஈசா குகா

## சர்ச்சை

2024 ஆம் ஆண்டில், இந்திய வீரர் ஜஸ்பிரித் பும்ராவை வர்ணனையின் போது "மிகவும் மதிப்புமிக்கப் முதனி" என்று குறிப்பிட்டதால், குகா ஒரு சர்ச்சையில் சிக்கினார். பின்னர் அவர் பும்ராவிடம் மன்னிப்பு கேட்டார்.
# ஜென்னி கன்

**சென்னி கன்** (*Jenny Gunn*, பிறப்பு: மே 9 1986), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஏழு தேர்வுத் துடுப்பாட்டப் போட்டிகளிலும், 84 ஒருநாள் பன்னாட்டுத் துடுப்பாட்டப் போட்டிகளிலும், 170 பெண்கள் ஏ-தர துடுப்பாட்டப் போட்டிகளிலும் கலந்து கொண்டுள்ளார். 2004 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# லாரா ஹார்ப்பர்

**லாரா ஹார்ப்பர்** (*Laura Harper*, பிறப்பு: சனவரி 22 1984), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டியிலும், 25 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1999 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# லிங்கனமக்கி அணை

**லிங்கனமக்கி அணை** 1964-ஆம் ஆண்டு கர்நாடக மாநில அரசால் சராவதி ஆற்றின் குறுக்கே கட்டப்பட்ட அணை. இது சாகரா வட்டத்தில் அமைந்துள்ளது. இதன் நீளம் 2.4 கி.மீ. ஜோக் அருவியில் இருந்து 6 கி.மீ தொலைவில் உள்ளது.  
இவ் அணை கடல் மட்டத்தில் இருந்து 1819 அடி உயரத்தில் உள்ளது. இங்கு 55 மெகாவாட் திறனுள்ள நீர்மின் உற்பத்தி நிலையம் ஒன்றும் அமைந்துள்ளது.
# நேத்ராவதி ஆறு

**நேத்ராவதி ஆறு** (*Netravati River*) இந்தியாவின் கர்நாடக மாநிலத்திலுள்ள சிக்மகளூர் மாவட்டத்தில் இடம்பெற்றுள்ள குதிரேமுக் பகுதியில் உற்பத்தியாகும் ஓர் ஆறு ஆகும். குதிரேமுக்கிலுள்ள பேங்கராபாலிகி சமவெளியின் எலநீரு மலையில் இப்பகுதி அமைந்துள்ளது. நேத்ராவதி நதி என்றும் இதை அழைக்கிறார்கள். கர்நாடகாவின் பிரபலமான சுற்றுலாத்தலமான தர்மசுதாலா நகரின் குறுக்கே இந்நதி பாய்கிறது. கர்நாடகாவில் பாயும் புனித நதிகளில் ஒன்றாகவும் இந்நதி பார்க்கப்படுகிறது. மங்களூரு நகருக்குத் தெற்கே உப்பினங்காடி நகரத்திலுள்ள குமாரதாரா ஆற்றுடன் சேர்ந்து பாயும் நேத்ராவதி நதி பின்னர் அரபிக் கடலில் கலக்கிறது. பண்ட்வால் மற்றும் மங்களூரு நகரங்களுக்கு நேத்ராவதியே மிகமுக்கியமான தண்ணீர் ஆதாரமாகும். நேத்ராவதி இரயில்வே பாலம் மங்களூருக்கான நுழைவாயிலாக விளங்கும் முக்கியமான பாலங்களில் ஒன்றாகும்.  
கடந்த நூற்றாண்டின் தொடக்கத்தில் இது பண்ட்வால் ஆறு என்று அழைக்கப்பட்டது; முக்கிய நகரமான பண்ட்வால் அதன் கரையில் காணப்படுகிறது. நேத்ராவதி ஆற்றைப் பற்றிய அடையாளங்களை, தென்மேற்கு பருவமழையின் போது கூற இயலாது என 1855 ஆம் ஆண்டில் வெளியிடப்பட்ட தென்னிந்தியாவின் செய்திக்களஞ்சியத்தில் காணலாம். இந்த ஆறு சுமார் 200 அங்குலம் அகலம் கொண்டது. பெரிய பாறைகள் நிறைந்த ஒரு படுகையுடன் முக்கியமாக மைக்கா மற்றும் கார்னெட்டு என அழைக்கப்படும் சிறிய கோமேதகம் வகை சிலிக்கேட்டுகளால் இப்பாறைகள் உருவாக்கப்பட்டவையாகும். இப்பாறைகளில் சியனைட்டுகளும் காணப்படுகின்றன. ஏனெனில் சதை வண்ண பெல்சுபார் கனிமத்துடன் கூடிய அழகான தீப்பாறை துண்டுகள் சிற்றோடைகளின் படுகைகளில் காணப்படுகின்றன. நேத்ராவதி நதியை சிறிய நாட்டுப் படகுகள் மூலமும் பல மைல்களுக்கு செல்ல முடியும் . மங்களூர் வழியாக செல்லும் நேத்ராவதி விரைவு இரயிலுக்கு இந்த நதியின் பெயரே சூட்டப்பட்டுள்ளது.  
பெரும்பாலும் பண்ட்வால் நகரம் நேத்ராவதி நதி நிரம்பி வழிகின்ற மழைக்காலங்களில் நீரில் மூழ்கியுள்ளது. பல குடியிருப்பாளர்கள் ஊரை விட்டு வெளியேறி, வேறு இடங்களில் குடியேறி முன்னேறியுள்ளனர். 1928 மற்றும் 1974 ஆம் ஆண்டுகளில் நகரத்தின் பெரியவர்கள் நினைவுகூர்ந்துள்ள வகையில் இந்நதியில் பெரிய வெள்ளம் ஏற்பட்டது.
# நேத்ராவதி ஆறு

## நதியின் போக்கு

நேத்ராவதி நதி கர்நாடக மாநிலத்தில் உள்ள குத்ரேமுக மலைத்தொடரின் எல்லநீர் மலையில் உள்ள பாங்க்ராபாலிகே வன பள்ளத்தாக்கில் உள்ள மேற்கு தொடர்ச்சி மலையில் உருவாகிறது. இந்த நதி சுமார் 1,353 சதுர மைல் வடிநிலப் பரப்பளவை கொண்டுள்ளது . மேற்குத் தொடர்ச்சி மலையின் சுப்பிரமண்ய மலைத்தொடரில் தோன்றும் குமாரதாரா நதி, உப்பினங்காடி கிராமத்திற்கு அருகில் நேத்ராவதி நதியைச் சந்திக்கிறது. ஒவ்வோர் ஆண்டும் சுமார் 100 ஆயிரம் மில்லியன் கன அடி தண்ணீர் அரபிக் கடலில் கலக்கிறது.
# நேத்ராவதி ஆறு

## விவசாயம் மற்றும் மீன்பிடித்தல்

நேத்ராவதி ஆற்றின் கரையில் குடியேறிய மக்கள் முக்கியமாக விவசாயம் மற்றும் மீன்பிடித்தல். தொழில்களில் ஈடுபட்டு வருகின்றனர். பருவமழையின் போது விவசாயத்திற்கான முக்கிய நீர் ஆதாரமாக நேத்ராவதி நதி வளம் சேர்க்கிறது. பெரும்பாலான மக்களின் நல் வாழ்க்கையில் நேத்ராவதி நதிக்கு பங்கிருக்கிறது. ஆற்றைச் சுற்றி குடியேறிய பெரும்பான்மையான மக்கள் பலர் இங்கு மீன்பிடித்தலைப் பயிற்சி செய்துள்ளனர். கட்டுமானத்திற்காகப் பயன்படுத்தப்படும் சிறந்த மணலையும் இப்பகுதி மக்கள் வர்த்தகம் செய்கிறார்கள்.மணல் ஆற்றின் படுகையிலிருந்து இவர்களால் எடுக்கப்படுகிறது.
# நேத்ராவதி ஆறு

## சர்ச்சைகள்

இந்த ஆற்றில் பல சிறிய நீர்மின் திட்டங்கள் மற்றும் நீர் திசைதிருப்பல் திட்டங்கள் அமைக்கப்பட்டுள்ளன, இதனால் சுற்றுச்சூழல் ரீதியாக உணர்திறன் மிக்க பிராந்தியத்தின் சுற்றுச்சூழலுக்கு சேதம் ஏற்படுகிறது; மேலும் பல திட்டங்கள் திட்டமிடல் நிலையில் உள்ளன, சில செயல்படுத்தப்படுகின்றன. மேற்குத் தொடர்ச்சி மலைகளுக்கு மேலே உள்ள வறண்ட நிலப்பகுதிகளுக்கு நீர்ப்பாசனம் செய்யக்கூடிய வகையில் ஆற்றின் பாதையை மாற்றும் திட்டத்தை முன்னிறுத்தி சமீபத்திய சர்ச்சை எழுந்துள்ளது . ஆற்றின் பாதையை மாற்றுவது சில நிபுணர்களின் கூற்றுப்படி எதிர்பாராத சுற்றுச்சூழல் பேரழிவுகளுக்கு வழிவகுக்கும். எடுத்துக்காட்டாக, நன்னீரின் வெளியேற்றம் குறைவதாலும், பின்னர் கடலில் பாயும் ஊட்டச்சத்துக்கள் வீழ்ச்சியடைவதாலும் இது கடல் வாழ்வை பாதிக்கலாம். மேற்கு தொடர்ச்சி மலையில் மழைக்காடுகளின் இழப்பு மட்டுமின்றி . நேத்ராவதி ஆற்றில் முன்மொழியப்பட்ட நீர் மின்சார திட்டங்களுக்கும் சில எதிர்ப்புகள் எழுந்துள்ளன Also some opposition has arisen to the proposed hydro electric projects on Netravati river..
# பெல்ஹம் வார்னர்

**பெல்ஹம் வானர்** (*Pelham Warner*, பிறப்பு: அக்டோபர் 2 1873, இறப்பு: சனவரி 30 1963), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும் , 521 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 -1912 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோன் வார்

**ஜோன் வார்** (*John Warr*, பிறப்பு: சூலை 16 1927), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 344 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அர்னால்ட் வார்ரென்

**அர்னால்ட் வார்ரென்** (*Arnold Warren*, பிறப்பு: ஏப்ரல் 2 1875, இறப்பு: செப்டம்பர் 3 1951) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் , 255 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1905 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# சிரில் வாஷ்புரூக்

**சிரில் வாஷ்புரூக்** (*Cyril Washbrook*, பிறப்பு: திசம்பர் 6 1914, இறப்பு: ஏப்ரல் 27 1999), இங்கிலாந்து அணியின் துடுப்பாட்டக்காரர். இவர் 37 தேர்வுத் துடுப்பாட்டப் போட்டிகளிலும் , 592 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1937 -1956 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# அலன் வாட்கின்ஸ்

**அலன் வாட்கின்ஸ்** (*Allan Watkins*, பிறப்பு: ஏப்ரல் 21 1922 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் 15 தேர்வுத் துடுப்பாட்டப் போட்டிகளிலும் , 484 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 -1952 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# மைக் வாட்கின்சன்

**மைக் வாட்கின்சன்** (*Mike Watkinson*, பிறப்பு: ஆகத்து 1 1961 ), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1990 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# வில்லி வாட்சன்

**வில்லி வாட்சன்** (*Willie Watson*, பிறப்பு: மார்ச்சு 7 1920, இறப்பு: ஏப்ரல் 24 2004 ), இங்கிலாந்து அணியின் துடுப்பாட்டக்காரர். இவர் 23 தேர்வுத் துடுப்பாட்டப் போட்டிகளிலும் , 468 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1969 - 1976 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஏ. ஜே. வெப்பி

**ஏ. ஜே, வெப்பி** (*A. J. Webbe*, பிறப்பு: சனவரி 16 1855, இறப்பு: பிப்ரவரி 19 1941), இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் , 468 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
# ஆர்தர் வெலாட்

**ஆர்தர் வெலாட்** (*Arthur Wellard*, பிறப்பு: ஏப்ரல் 8 1902, இறப்பு: திசம்பர் 31 1980) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் , 417 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1937 - 1938 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# தமிழர் திருமணம் (நூல்)

**தமிழர் திருமணம்** எனும் நூல், 1956 ஆம் ஆண்டில் தேவநேயப் பாவாணரால் எழுதப்பட்டது. நூலாசிரியர் தேவநேயப் பாவாணர் நூல் முகவுரையில் பின்வருமாறு குறிப்பிடுகிறார்:  
இந்நூலின் முன்னுரையிலே வாழ்க்கை நோக்கம், வாழ்க்கைமுறை, இல்லறச்சிறப்பு, திருமணமும் கரணமும், மணமக்கள் பெயர், அன்பும் காதலும் காமமும் எனும் தலைப்புக்களில் திருமணம் என்பதை வரையறுக்கின்றார் பாவாணர். நூலிலே, பண்டைத்தமிழ்மணம் எனும் குறுந்தலைப்பின் கீழ் பண்டைக்காலத்தில் நிலவிவந்த மணவகை, மணத்தொகை, மணநடைமுறை முதலியன பற்றி பேசுகிறார்; இடைக்கால மாறுதல்கள் எனும் குறுந்தலைப்பின் கீழ் பிராமணப் புரோகிதமும் வடமொழிக்கரணமும், ஆரியக்கரணத்தால் விளைந்த தீமைகள், குலக்கட்டுப்பாடு மிகை, பொருந்தா மணமும் வீண்சடங்கும் என்ற தலைப்புக்களில் திருமண முறையிலுள்ள குறைகளைச் சாடுகின்றார்; திருமணச் சீர்திருத்தம் எனும் தலைப்பின் கீழ் சீர்திருத்த இயக்கம், பெற்றோர் கவனிக்க வேண்டியவை, மணமக்கள் கவனிக்க வேண்டியவை, உற்றார் உறவினர் கவனிக்க வேண்டியவை, அரசியலார் கவனிக்க வேண்டியவை, போலிச்சீர்திருத்த மணங்கள், பெண்டிர் சமன்மை ஆகிய எவ்வெவற்றில் மாற்றம் கொண்டுவரப்பட வேண்டும் எனவும் உரைக்கின்றார்.
# சமச்சீர்மை

விலுள்ள ஒரு மசூதியின் முன்கூட சமச்சீர் வளைவுகள்.]]
**சமச்சீர்** (*symmetry*) என்பது, அன்றாட மொழியில் ஒன்றின் இசைவிணக்கம், அழகான விகிதம் மற்றும் சமநிலையைக் குறிக்கும் ஒரு கருத்துரு ஆகும். இது துல்லியமானதும் தெளிவாக வரையறுக்கப்பட்டதுமான ஒன்று. இதனால், இதனைக் கணித அல்லது இயற்பியல் விதிகளைப் பயன்படுத்தி விளக்கவும், நிறுவவும் முடியும்.  
சமச்சீர் என்னும் இந்தக் கருத்துரு பல்வேறு விதமாகப் பயன்படுகின்றது. எடுத்துக்காட்டாகச் "சமச்சீர்க்" கருத்துரு பின்வரும் இடங்களில் பயன்படுகின்றது:  
- கால ஓட்டம் தொடர்பில்,
- இடஞ்சார்பில்,
- தெறிப்பு, சுழற்சி, அளவீடு போன்றவற்றினூடான வடிவ மாற்றங்கள் தொடர்பில்,
- பிற வகையான செயல்முறை மாற்றங்கள் தொடர்பில்,
- சமச்சீர் பல்லுறுப்பு
- சமச்சீர் குலம்
- சமச்சீர் கல்வி என பல்வேறு நிலைகளிலும் பயன்படுகிறது.
# சமச்சீர்மை

## மருத்துவம்

யின் படைப்பு (ca. 1487)]]
தன்னெதிர்ப்பினால் உருவாகும் முடக்குவாத நோயை வகைப்படுத்தும் விதிகளில் ஒன்றாக, சமச்சீராக (உடலின் இருபக்கக்கங்களிலும் உள்ள அதேபோன்ற மூட்டுப்பகுதிகள்) இந்நோயினால் பாதிப்படைவது சேர்க்கப்பட்டுள்ளது. என்றாலும், உடலின் இருபக்கக்கங்களிலும் உள்ள சிறு மூட்டுகளில் ஏற்படும் முடக்குவாத நோய் பாதிப்பின் சமச்சீர்மை அறுதியாக இல்லாவிட்டாலும் முடக்குவாதமாகவே வகைப்படுத்தப்படுகிறது.
# சமச்சீர்மை

## கணிதம்

, சுழற்சி சமச்சீர்மை, தன்-வடிவொப்புமை ஆகிய மூன்று சமச்சீர்களும் கொண்ட பகுவல் போன்ற வடிவம்.]]
வடிவவியல், நுண்கணிதம், தொகையிடல், தொடர்கள், நேரியல் இயற்கணிதம், நுண் இயற்கணிதம், வகையீட்டுச் சமன்பாடுகள், நிகழ்தகவு போன்ற கணிதத்தின் பல பிரிவுகளிலும் சமச்சீர்மை காணப்படுகிறது.  
ஒரு பொருளானது குறிப்பிட்ட சில உருமாற்றங்களின்கீழ் அதன் சில அளவீடுகள் மாற்றமுறாமல் அமையும் பண்பே சமச்சீர்மையாகும். ஒரு கட்டமைப்புள்ள பொருள் *X* ஐ அதன் கட்டமைப்பு மாறாமல் *X* ஆகவே மாற்றும் கோப்பாக சமச்சீர் அமைகிறது. எடுத்துக்காட்டாக,  
- *X* என்பது வேறெந்த கூடுதலமைப்பும் கொண்டிராத கணமெனில், சமச்சீரானது அக்கணத்தை அதே கணத்துடன் இணைக்கும் இருவழிக்கோப்பாகும். இதன் விளைவாக வரிசைமாற்றுக் குலங்கள் கிடைக்கின்றன.
- *X* என்பது பதின்ம வெளியிலமைந்த ஒரு தளத்தின் புள்ளிகளின் கணமெனில் சமச்சீரானது அக்கணத்தை அதே கணத்துடன் இணைக்கும் இருவழிக்கோப்பாக இருக்கும். மேலும் இந்த இருவழிக்கோப்பின் கீழ் *X* இன் எந்தவிரு புள்ளிகளுக்கு இடைப்பட்ட தூரம் மாறாமல் பாதுகாக்கப்படும். அதாவது இக்கோப்பு ஒரு சமவளவை உருமாற்றமாகும்.